pythainlp/thai-wiki-dataset-v3 huggingface dataset:
พระยานครราชสีมา (ขำ ณ ราชสีมา)

พระยานครราชสีมา นามเดิมว่า ขำ ดำรงตำแหน่งเป็นเจ้าเมืองนครราชสีมาในช่วงต้นรัชกาลพระบาทสมเด็จพระจอมเกล้าเจ้าอยู่หัว และดำรงตำแหน่งเป็น พระยาไชยวิชิตสิทธิสาตรา ผู้รักษากรุงเก่าอยุธยาในรัชกาลพระบาทสมเด็จพระนั่งเกล้าเจ้าอยู่หัว เป็นแม่ทัพในสงครามอานัมสยามยุทธ
พระยานครราชสีมา หรือพระยาไชยวิชิตสิทธิสาตรา (ขำ) เป็นบุตรของเจ้าพระยานครราชสีมา (ทองอิน) มารดาไม่ปรากฏชัดเจน อาจจะคือท่านผู้หญิงบุนนาค ธิดาของเจ้าพระยาอภัยราชา (ปิ่น) และเป็นน้องสาวของเจ้าพระยาบดินทรเดชา (สิงห์ สิงหเสนี) พระยานครราชสีมา (ขำ) มีพี่น้องร่วมมารดาและต่างมารดารวมกันทั้งสิ้น 50 คน ยกตัวอย่างเช่น นายศัลวิชัยหุ้มแพร (ทองคำ) พระยานครราชสีมา (เมฆ ณ ราชสีมา) พระยามหาณรงค์ (พลาย มหาณรงค์ ณ ราชสีมา) พระยาสุริยเดช (คง ณ ราชสีมา) พระยาสุริยเดช (โสฬส อินทโสฬส ณ ราชสีมา) ฯลฯ
พระยานครราชสีมา (ขำ) ปรากฏครั้งแรกรับราชการในตำแหน่งพระราชวรินทร์ เจ้ากรมพระตำรวจนอกซ้าย ในสงครามอานัมสยามยุทธ พ.ศ. 2376 พระบาทสมเด็จพระนั่งเกล้าฯมีพระราชโองการให้พระมหาเทพ (ป้อม อมาตยกุล) และพระราชวรินทร์ (ขำ) ยกทัพไปทางภาคอีสานเพื่อไปโจมตีอาณาจักรเมืองพวนและเมืองล่าน้ำหรือจังหวัดเหงะอานของเวียดนาม พระราชวรินทร์ (ขำ) ยกทัพไปถึงเมืองหนองคาย พระราชวรินทร์และพระปทุมเทวาภิบาล (บุญมา) เจ้าเมืองหนองคายยกทัพจากหนองคายไปยังเมืองพวน ส่งคนไปเกลี้ยกล่อมเจ้าสานเมืองพวนให้หันมาเข้ากับฝ่ายสยาม เจ้าสานเมืองพวนยินยอมมาเข้าสวามิภักดิ์ต่อฝ่ายสยาม และให้การต้อนรับพระราชวรินทร์ซึ่งยกทัพเข้าครองเมืองพวนได้โดยสวัสดิภาพ
ต่อมาพระราชวรินทร์ (ขำ) ได้เลื่อนเป็นพระพิเรนทรเทพ เจ้ากรมพระตำรวจใหญ่ขวา จากนั้นในปีพ.ศ. 2380 พระบาทสมเด็จพระนั่งเกล้าฯมีพระราชโองการให้เจ้าพระยาบดินทรเดชา (สิงห์) พระยามหาอำมาตยาธิบดี (ป้อม อมาตยกุล) และพระพิเรนทรเทพ (ขำ) ไปสำรวจสำมะโนประชากรทำบัญชีเลกไพร่พลที่หัวเมืองลาวภาคอีสานและเขมรป่าดง พระพิเรนทรเทพ (ขำ) รับผิดชอบเดินทางไปทำบัญชีไพร่พลเมืองหนองคาย เมืองหนองหาร เมืองขอนแก่น เมืองชนบท เมืองภูเวียง และเมืองปากเหือง

ในพ.ศ. 2383 บรรดาเจ้าเมืองกัมพูชาซึ่งอยู่ภายใต้อิทธิพลของเวียดนามราชวงศ์เหงียนนั้น ก่อกบฏลุกฮือขึ้นต่อต้านการปกครองของญวน เจ้าพระยานครราชสีมา (ทองอิน) และพระพิเรนทรเทพ (ขำ) ติดตามเจ้าพระยาบดินทรเดชา (สิงห์) ไปในการยกทัพเข้าโจมตีเมืองเขมร เจ้าพระยาบดินทรเดชา (สิงห์) มอบหมายให้พระพิเรนทรเทพ (ขำ) และพระพรหมบริรักษ์ (แก้ว) ยกทัพจากเมืองพระตะบองเข้าตีเมืองโพธิสัตว์ ในเวลานั้นเจ้าพระยานครราชสีมา (ทองอิน) ผู้เป็นบิดาของพระพิเรนทรเทพ (ขำ) ล้มป่วยลง เจ้าพระยานครราชสีมา (ทองอิน) ถึงแก่อสัญกรรมในพ.ศ. 2388 พระพิเรนทรเทพ (ขำ) และญาติพี่น้องได้ทำการบูรณะปฏิสังขรณ์วัดใหม่โพธิ์สามต้นในพ.ศ. 2384 ซึ่งต่อมาวัดนี้ได้รับชื่อว่าวัดใหม่พิเรนทร์
ในช่วงปลายรัชกาลที่ 3 พระพิเรนทรเทพ (ขำ) ได้เลื่อนเป็นพระยาไชยวิชิตสิทธิสาตรามหาประเทศราชสุรชาติเสนาบดี ผู้รักษากรุงเก่าพระนครศรีอยุธยา เมื่อพระบาทสมเด็จพระจอมเกล้าเจ้าอยู่หัวเสด็จขึ้นครองราชสมบัติในพ.ศ. 2394 ทรงแต่งตั้งพระยาไชยวิชิตฯ (ขำ) ขึ้นเป็นพระยานครราชสีมา เจ้าเมืองนครราชสีมา
== อ้างอิง ==
นครราชสีมา ขำ ณ ราชสีมา
เจ้าพระยานครราชสีมา
นครราชสีมา (ขำ)
โรบิน โกเซินส์

โรบิน เอวาราร์ดุส โกเซินส์ (Robin Everardus Gosens; เกิดวันที่ 5 กรกฎาคม ค.ศ. 1994) เป็นนักฟุตบอลชาวเยอรมนี ปัจจุบันลงเล่นในตำแหน่งกองกลางตัวซ้าย หรือแบ็กซ้าย ให้แก่อูนีโอนแบร์ลีน สโมสรในบุนเดิสลีกา และทีมชาติเยอรมนี
== ทีมชาติ ==
วันที่ 25 สิงหาคม ค.ศ. 2020 โกเซินส์ถูกเรียกติดทีมชาติเยอรมนีเป็นครั้งแรก เขาลงเล่นให้กับทีมชาตินัดแรกเมื่อวันที่ 3 กันยายน ในยูฟ่าเนชันส์ลีก ฤดูกาล 2020–21 นัดที่พบกับสเปน
วันที่ 19 พฤษภาคม ค.ศ. 2021 เขามีชื่อติดทีมชาติชุดลุยศึกฟุตบอลชิงแชมป์แห่งชาติยุโรป 2020 ต่อมาวันที่ 19 มิถุนายน ค.ศ. 2021 เขาทำหนึ่งประตูและหนี่งแอสซิสต์ช่วยให้ทีมเอาชนะโปรตุเกสในรอบแบ่งกลุ่ม 4–2 ผลงานอันโดดเด่นทำให้เขาได้รับรางวัลผู้เล่นยอดเยี่ยมประจำนัดนั้น
== ชีวิตส่วนตัว ==
โกเซินส์เกิดที่เยอรมนี แม่เป็นชาวเยอรมัน พ่อเป็นชาวดัตช์ เขาถือทั้งหนังสือเดินทางเยอรมันและหนังสือเดินทางดัตช์
== เกียรติประวัติ ==
=== รางวัลส่วนตัว ===
ทีมยอดเยี่ยมแห่งปีของเซเรียอา: 2019–20
== อ้างอิง ==
== แหล่งข้อมูลอื่น ==
FC Dordrecht official profile 
นักฟุตบอลชาวเยอรมัน
นักฟุตบอลทีมชาติเยอรมนี
ชาวเยอรมันเชื้อสายดัตช์
ผู้เล่นเอสเบเฟ ฟีเตสเซอ
ผู้เล่นอาตาลันตาแบร์กามัสกากัลโช
ผู้เล่นอินเตอร์มิลาน
ผู้เล่นอูนีโอนแบร์ลีน
ผู้เล่นในเอเรอดีวีซี
ผู้เล่นในเอร์สเตอดีวีซี
ผู้เล่นในเซเรียอา
ผู้เล่นในบุนเดิสลีกา
ผู้เล่นในฟุตบอลชิงแชมป์แห่งชาติยุโรป 2020
กองหลังฟุตบอล
กองกลางฟุตบอล
บุคคลจากรัฐนอร์ทไรน์-เว็สท์ฟาเลิน
แอมูฆอนซีเยโซฟลอ

แอมูฆอนซีเยโซฟลอ (عموخانزی سفلی) เป็นหมู่บ้านในตำบลชอลโดรอเนโจนูบี อำเภอกลาง เทศมณฑลชอลโดรอน จังหวัดอาเซอร์ไบจานตะวันตก ประเทศอิหร่าน จากสำมะโน ค.ศ. 2006 หมู่บ้านนี้มีประชากร 113 คนใน 22 ครัวเรือน
== อ้างอิง ==
สถานที่ที่มีประชากรในเทศมณฑลชอลโดรอน
สีม่วงแดง 1 เซ็นต์ บริติชกีอานา

สีม่วงแดง 1 เซ็นต์ บริติชกีอานา (British Guiana 1c magenta) เป็นแสตมป์ที่บรรดานักสะสมแสตมป์ถือกันว่าเป็นแสตมป์ที่หายากที่สุดในโลก แสมตป์นี้ตีพิมพ์ในจำนวนจำกัดโดยบริติชกีอานา (ปัจจุบันคือประเทศกายอานา) ในปี 1856 ปัจจุบันพบหลงเหลือเพียงแค่ชิ้นเดียว และเป็นแสตมป์หลักชิ้นเดียวที่ไม่ปรากฏในชุดสะสมแสตมป์หลวงของสหราชอาณาจักร
แสตมป์มีลักษณะไม่ปรุรู พิมพ์ด้วยหมึกดำบนกระดาษสีม่วงแดง (magenta) และประกอบด้วยภาพเรือใบ และคำขวัญภาษาละตินของอาณานิคมที่ว่า "Damus Petimus Que Vicissim" (เราให้และจะหวังผลตอบแทน) อยู่ตรงกลาง แสตมป์มีมูลค่า 9,480,000 ดอลลาร์สหรัฐจากการประมูลขายเมื่อวันที่ 17 มิถุนายน 2014 โดยผู้ซื้อคือ Stuart Weitzman กลายเป็นแสตมป์ชิ้นเดียวที่ราคาแพงที่สุดในโลก และถูกประมูลอีกครั้งเมื่อ 8 มิถุนายน 2021 ด้วยราคาลดลงเหลือที่ 8,307,000 ดอลลาร์
==อ้างอิง==
แสตมป์
ประเทศกายอานา
แพ อิน-ฮย็อก

แพ อิน-ฮย็อก (배인혁|Bae In-hyuk; เกิด 4 เมษายน พ.ศ. 2541)  เป็นนักแสดงชาวเกาหลีใต้ เขามีชื่อเสียงจากบทบาทในละครเช่น มายรูมเมตอิสอะกูมิโฮ, เอ็กซ์เอ็กซ์ และ เดอะสปายส์ฮูเลิฟมี
== ผลงานการแสดง ==
=== ภาพยนตร์ ===
=== ละครโทรทัศน์ ===
=== ละครเว็บ ===
=== มิวสิกวิดีโอ ===
== รางวัลและการเสนอชื่อ ==
== อ้างอิง ==
==แหล่งข้อมูลอื่น==
นักแสดงชายชาวเกาหลีใต้
บุคคลที่เกิดในปี พ.ศ. 2541
สุรสิทธิ์ นิธิวุฒิวรรักษ์

สุรสิทธิ์ นิธิวุฒิวรรักษ์ หรือ ทนายนิ่ม (เกิด 18 มิถุนายน พ.ศ. 2498) เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรจังหวัดชลบุรี 4 สมัย เป็นสมาชิกสภาผู้แทนราษฎรแบบบัญชีรายชื่อ สังกัดพรรคพลังประชารัฐ เป็นกรรมการบริหารพรรคพลังประชารัฐ ทำหน้าที่นายทะเบียนพรรค ปัจจุบันย้ายมาสังกัดพรรคเพื่อไทย ตามกลุ่มนายสนธยา คุณปลื้ม
== ประวัติ ==
สุรสิทธิ์ นิธิวุฒิวรรักษ์ เกิดเมื่อวันที่ 18 มิถุนายน พ.ศ. 2498 สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยรามคำแหง ปริญญาโท การศึกษามหาบัณฑิต (กศ.ม.) จากมหาวิทยาลัยบูรพา และจบเนติบัณฑิต จากสำนักอบรมศึกษากฎหมายแห่งเนติบัณฑิตยสภา
== การทำงาน ==
สุรสิทธิ์ นิธิวุฒิวรรักษ์ ได้รับเลือกตั้งสมาชิกสภาผู้แทนราษฎรจังหวัดชลบุรีครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 สังกัดพรรคชาติไทย เขตเลือกตั้งที่ 2 ร่วมกับ สนธยา คุณปลื้ม และสันต์ศักดิ์ งามพิเชษฐ์ และได้รับเลือกตั้งยกทีม ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ได้ลงสมัครในเขตเลือกตั้งที่ 2 อีกครั้งคู่กับ สนธยา คุณปลื้ม และได้รับเลือกตั้งอีกเป็น ส.ส.สมัยที่ 2 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ได้รับเลือกตั้งอีกสมัย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาและกลุ่มของสนธยา คุณปลื้ม ย้ายมาสังกัดพรรคไทยรักไทย ลงสมัครรับเลือกตั้งและได้รับเลือกตั้งเช่นเดิม โดยสุรสิทธิ์ ได้รับแต่งตั้งเป็นกรรมการบริหารพรรคไทยรักไทยด้วย ต่อมาเขาถูกตัดสิทธิ์ทางการเมือง 5 ปี พร้อมกับสมาชิกบ้านเลขที่ 111 หลังจากพ้นจากการถูกตัดสิทธิ์ทางการเมือง เขาได้เข้าร่วมกับพรรคพลังชล
ในปี 2557 เขาได้ลงสมัครรับเลือกตั้งเป็นสมาชิกวุฒิสภาจังหวัดชลบุรี และได้รับเลือกตั้งในครั้งนั้น แต่เมื่อถึงเดือนพฤษภาคมของปีเดียวกัน ก็สิ้นสุดสมาชิกภาพลงเนื่องจากการรัฐประหารในประเทศไทย พ.ศ. 2557 ต่อมาเขาได้เข้าร่วมงานกับพรรคพลังประชารัฐ และลงสมัครรับเลือกตั้ง สมาชิกสภาผู้แทนราษฎรแบบบัญชีรายชื่อ สังกัดพรรคพลังประชารัฐ ลำดับที่ 15 ได้รับเลือกตั้งเป็น ส.ส.สมัยที่ 5
ในเดือนมิถุนายน พ.ศ. 2564 เขาได้รับเลือกเป็นกรรมการบริหารพรรคพลังประชารัฐ ต่อมาได้รับมอบหมายให้ทำหน้าที่นายทะเบียนพรรค แทน บุญสิงห์ วรินทร์รักษ์ ซึ่งถูกขับออกจากสมาชิกพรรค
ปัจจุบัน ได้เข้าย้ายมาสังกัดพรรคเพื่อไทยตามนายสมศักดิ์ เทพสุทิน และนายสุริยะ จึงรุ่งเรืองกิจ และได้ลงสมัครรับเลือกตั้งในระบบบัญชีรายชื่อในการเลือกตั้ง ปี พ.ศ. 2566
== เครื่องราชอิสริยาภรณ์ ==
== อ้างอิง ==
ทนายความชาวไทย
นักการเมืองไทย
สมาชิกสภาผู้แทนราษฎรจังหวัดชลบุรี
สมาชิกสภาผู้แทนราษฎรไทยแบบบัญชีรายชื่อ
สมาชิกวุฒิสภาจังหวัดชลบุรี
พรรคสามัคคีธรรม
พรรคชาติไทย
พรรคไทยรักไทย
พรรคพลังชล
พรรคพลังประชารัฐ
พรรคเพื่อไทย
บุคคลจากคณะนิติศาสตร์ มหาวิทยาลัยรามคำแหง
บุคคลจากคณะศึกษาศาสตร์ มหาวิทยาลัยบูรพา
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
วิจิตร พรพฤฒิพันธุ์

วิจิตร พรพฤฒิพันธุ์ เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรจังหวัดเพชรบูรณ์ครั้งแรก ในปี 2544 สังกัดพรรคประชาธิปัตย์ ปัจจุบันเป็รองหัวหน้าพรรคชาติไทยพัฒนา
== ประวัติ ==
วิจิตร พรพฤฒิพันธุ์ เกิดเมื่อวันที่ 10 ตุลาคม พ.ศ. 2505 สำเร็จการศึกษาระดับปริญญาตรี ศิลปศาสตรบัณฑิต สาขาศิลปศาสตร์ จากมหาวิทยาลัยราชภัฏเพชรบูรณ์ และปริญญาโท การศึกษามหาบัณฑิต สาขาบริหารการศึกษา จากมหาวิทยาลัยนเรศวร เขาสมรสกับ ธีรพร พรพฤฒิพันธุ์
== การทำงาน ==
วิจิตร พรพฤฒิพันธุ์ เริ่มงานการเมืองโดยการร่วมงานกับพรรคประชาธิปัตย์ และเคยเป็นที่ปรึกษารองนายกรัฐมนตรี (สุทัศน์ เงินหมื่น) ต่อมาลงสมัครรับเลือกตั้งสมาชิกสภาผู้แทนราษฎรจังหวัดเพชรบูรณ์ครั้งแรก ในปี 2544 ผลปรากฏว่า เรวัต แสงวิจิตร จากพรรคไทยรักไทย เป็นฝ่ายชนะการเลือกตั้ง แต่ต่อมาคณะกรรมการการเลือกตั้งได้มีมติเพิกถอนสิทธิเลือกตั้งของนายเรวัต เนื่องจากถูกกล่าวหาว่าได้กระทำการอันเป็นการจูงใจให้ผู้มีสิทธิ์เลือกตั้งลงคะแนนให้โดยการให้ทรัพย์สินแก่ผู้มีสิทธิ์เลือกตั้ง (ใบแดง) จึงได้จัดให้มีการเลือกตั้งใหม่ ผลปรากฏว่านายวิจิตร เป็นฝ่ายชนะการเลือกตั้ง เป็นสมาชิกสภาผู้แทนราษฎรจังหวัดเพชรบูรณ์สมัยแรก ต่อมานายวิจิตร ได้รับแต่งตั้งเป็นผู้ช่วยเลขาธิการพรรคประชาธิปัตย์
ต่อมาย้ายมาสังกัดพรรคชาติไทย และลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งเป็นสมาชิกสภาผู้แทนราษฎรจังหวัดเพชรบูรณ์สมัยกที่ 2 ภายหลังการยุบพรรคชาติไทยในปี 2551 เขาได้ย้ายไปสังกัดพรรคชาติไทยพัฒนา พร้อมกับสมาชิกส่วนใหญ่ของพรรคชาติไทย และลงสมัครรับเลือกตั้งในการเลือกตั้งครั้งต่อมา ในปี 2554 แต่แพ้ให้กับ สุทัศน์ จันทร์แสงสี จากพรรคเพื่อไทย ต่อมาเขาได้รับแต่งตั้งเป็นรองหัวหน้าพรรคชาติไทยพัฒนา
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แม้จะถูกทาบทามให้ย้ายไปสังกัดพรรคพลังประชารัฐ แต่เขาก็ยังยืนยันลงสมัครรับเลือกตั้งในพื้นที่เดิม ในนามพรรคชาติไทยพัฒนาเช่นเดิม แต่ต้องแข่งขันกับพิมพ์พร พรพฤฒิพันธุ์ หลานสาว ซึ่งลงสมัครในนามพรรคพลังประชารัฐ ผลปรากฏว่านางสาวพิมพ์พร เป็นผู้ชนะการเลือกตั้ง
นายวิจิตร เป็นนายกสมาคมกีฬาจังหวัดเพชรบูรณ์ ตั้งแต่ปี 2545 จนถึงปัจจุบัน
=== สมาชิกสภาผู้แทนราษฎร ===
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดเพชรบูรณ์ สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดเพชรบูรณ์ สังกัดพรรคชาติไทย
== เครื่องราชอิสริยาภรณ์ ==
== อ้างอิง ==
บุคคลจากอำเภอเมืองเพชรบูรณ์
นักการเมืองไทย
สมาชิกสภาผู้แทนราษฎรจังหวัดเพชรบูรณ์
พรรคประชาธิปัตย์
พรรคชาติไทย
พรรคชาติไทยพัฒนา
บุคคลจากมหาวิทยาลัยราชภัฏเพชรบูรณ์
บุคคลจากคณะศึกษาศาสตร์ มหาวิทยาลัยนเรศวร
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
วัดดอนสามสิบ

วัดดอนสามสิบ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหินมูล อำเภอบางเลน จังหวัดนครปฐม มีเนื้อที่ประมาณ 30 ไร่
วัดดอนสามสิบเริ่มก่อตั้งเมื่อ พ.ศ. 2522 โดยมี นายเจียด แก่วปู่วัด นายเทียน เมืองรามัญ นายลอย ชลธี และนางเขียว มยาพันธุ์ เป็นผู้บริจาคที่ดินและริเริ่มก่อสร้างวัดตอนแรก เป็นสำนักสงฆ์ ชื่อ สำนักสงฆ์ดอนสามสิบ ได้รับอนุญาตการแต่งตั้งให้เป็นวัด ตามที่นายเทียน เมืองรามัญได้ขออนุญาตจากกระทรวงศึกษาธิการ และความเห็นชอบของ มหาเถรสมาคม กระทรวงศึกษาธิการจึงประกาศแต่งตั้งเป็นวัดในนามว่า "วัดดอนสามสิบ" ประกาศ ณ วันที่ 5 มีนาคม พ.ศ. 2536 วัดได้รับพระราชทานวิสุงคามสีมาเมื่อวันที่ 4 มิถุนายน พ.ศ. 2543
คำว่า "ดอนสามสิบ" มีความหมายว่า เป็นที่ดอนที่น้ำไม่ท่วมถึง สามสิบ คือ มีต้นสามสิบขึ้นเต็มไปหมด รวมความคือ ดอนที่มีต้นสามสิบเต็มไปหมด
==รายนามเจ้าอาวาส==
พระไพ่
พระมิ่ง
พระทองสุข
พระอธิการลี กนฺตสีโล
พระครูปฐมธรรมโชติ (กอบกุล โชติธมฺโม) พ.ศ. 2549
==อ้างอิง==
ดอนสามสิบ
โดเมนีโก เบราร์ดี

โดเมนีโก เบราร์ดี (Domenico Berardi; ; เกิด 1 สิงหาคม ค.ศ. 1994) เป็นนักฟุตบอลชาวอิตาลีที่เล่นในตำแหน่งปีกหรือกองหน้าให้กับซัสซูโอโลในเซเรียอาและทีมชาติอิตาลี
เขาเริ่มต้นอาชีพกับสโมสรซัสซูโอโลใน ค.ศ. 2012 โดยมีส่วนช่วยให้ทีมชนะเลิศเซเรียบีจนได้เลื่อนชั้นสู่เซเรียอาในฤดูกาลแรกที่เขาได้ลงเล่น จนทำให้เขาได้รับรางวัลผู้เล่นยอดเยี่ยมแห่งเซเรียบี ผลงานอันน่าประทับใจของเขาทำให้เขาถูกมองว่าเป็นหนึ่งในนักฟุตบอลดาวรุ่งที่มีแววในอนาคต เขาได้รับรางวัลบราโวในปี 2015 นอกจากนี้ เขายังเป็นผู้เล่นที่ทำประตูให้กับซัสซูโอโลมากที่สุดตลอดกาลที่มากกว่า 100 ประตู
== เกียรติประวัติ ==
=== สโมสร ===
ซัสซูโอโล
เซเรียบี: 2012–13
=== รางวัลส่วนตัว ===
รางวัล
นักฟุตบอลยอดเยี่ยมแห่งปีของเซเรียบี: 2013
AIAC Leader Under-21 Award: 2013–14
รางวัลบราโว: 2015
ผลงาน
ผู้ทำแอสซิสต์สูงสุดในเซเรียอา: 2014–15
== อ้างอิง ==
== แหล่งข้อมูลอื่น ==
Lega Serie A profile 
FIGC profile 
นักฟุตบอลชาวอิตาลี
นักฟุตบอลทีมชาติอิตาลี
ปีกฟุตบอล
กองหน้าฟุตบอล
ผู้เล่นอู.เอซเซ. ซัสซูโอโลกัลโช
ผู้เล่นสโมสรฟุตบอลยูเวนตุส
ผู้เล่นในเซเรียบี
ผู้เล่นในเซเรียอา
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในชุดชนะเลิศฟุตบอลชิงแชมป์แห่งชาติยุโรป
วัดเกาะแรต

วัดเกาะแรต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปลา อำเภอบางเลน จังหวัดนครปฐม มีที่ดินตั้งวัดเนื้อที่ 13 ไร่ 3 งาน 40 ตารางวา ปัจจุบันมีพระครูสิริปุญญากร (สิริปุญฺโญ) ดำรงตำแหน่งเจ้าอาวาส
วัดเกาะแรตประกาศตั้งวัดเมื่อ พ.ศ. 2407 ได้รับพระราชทานวิสุงคามสีมาเมื่อวันที่ 4 สิงหาคม พ.ศ. 2482 สร้างโดย นางดำ เป็นผู้บริจาคที่ดิน 9 ไร่ 1 งาน 20 ตารางวา บริเวณวัดเป็นชุมชนชาวไทยโซ่งหรือไทยทรงดำ ทางวัดได้ดำเนินการสร้างอุโบสถหลังใหม่ทรงล้านนา ประดิษฐานพระประธานปางเชียงแสน หน้าตัก 109 นิ้ว หลวงพ่อตุ้มเป็นเจ้าอาวาสรูปแรก  วัดมีศาลาไม้สักทั้งหลัง อายุยาวนานนับร้อยปี ภายหลังได้บูรณะใหม่ นอกจากนี้ที่วัดเกาะแรตยังมีวัตถุมงคลหรือพระเครื่องที่มีชื่อเสียงและถือเป็นของหายากในปัจจุบัน คือเหรียญหลวงพ่อตุ้ม วัดเกาะแรต
==รายนามเจ้าอาวาส==
หลวงพ่อตุ้ม พ.ศ. 2464–2476
พระอธิการฟุ้ง รุ่งเรือง พ.ศ. 2474–2487
พระลับ จิตฺตสํวโร พ.ศ. 2487–2489
พระครูผง ยสชาโต พ.ศ. 2490–2524
พระครูสิริปุญญากร (สิริปุญฺโญ) พ.ศ. 2525
==อ้างอิง==
เกาะแรต
อาเล็กซันเดอร์ อีซัก

อาเล็กซันเดอร์ อีซัก (Alexander Isak; เกิด 21 กันยายน ค.ศ. 1999) เป็นนักฟุตบอลอาชีพชาวสวีเดนที่เล่นในตำแหน่งกองหน้าให้กับนิวคาสเซิลยูไนเต็ดในและทีมชาติสวีเดน
อีซักเริ่มต้นอาชีพกับสโมสรอออีคัวใน ค.ศ. 2016 ก่อนที่จะย้ายไปเล่นให้กับโบรุสซีอาดอร์ทมุนท์และวิลเลิมตเว เขาย้ายไปเรอัลโซซิเอดัดใน ค.ศ. 2019 อีซักลงเล่นให้กับทีมชาติสวีเดนชุดใหญ่ครั้งแรกใน ค.ศ. 2017 จนถึงปัจจุบัน เขาลงเล่นให้กับประเทศของเขามาแล้วมากกว่า 20 นัด โดยเขาได้ลงเล่นในฟุตบอลชิงแชมป์แห่งชาติยุโรป 2020 ด้วย เขาเป็นผู้เล่นอายุน้อยที่สุดที่ทำประตูให้กับอออีคัวและทีมชาติสวีเดน
== ทีมชาติ ==
อีซักถูกเรียกติดทีมชาติสวีเดนในนัดกระชับมิตรที่จะพบกับโกตดิวัวร์เมื่อวันที่ 8 มกราคม ค.ศ. 2017 และสโลวาเกียเมื่อวันที่ 12 มกราคม เขาลงเล่นให้กับทีมชาติครั้งแรกในนัดที่พบกับโกตดิวัวร์ โดยได้ลงเล่นเป็นตัวสำรองแทนที่แพร์ ฟริก ในนัดที่ 62 ซึ่งทีมของเขาพ่ายแพ้ไป 1–2 ต่อมาเขาได้ลงเล่นในนัดที่พบกับสโลวาเกีย โดยในนาทีที่ 19 เขาทำประตูแรกในนามทีมชาติได้ และช่วยให้ทีมเอาชนะไปได้ 6–0 ทำให้เขากลายเป็นผู้เล่นอายุน้อยที่สุดที่ทำประตูให้กับทีมชาติสวีเดนได้
วันที่ 23 มีนาคม ค.ศ. 2019 อีซักลงเล่นในเกมทางการครั้งแรกให้กับทีมชาติสวีเดนโดยลงเล่นแทนที่โรบิน เควสันในนาทีที่ 88 ในฟุตบอลชิงแชมป์แห่งชาติยุโรป 2020 รอบคัดเลือก นัดที่พบกับโรมาเนีย ซึ่งสวีเดนเอาชนะไปได้ 2–1
อีซักทำประตูแรกในเกมทางการให้กับทีมชาติสวีเดนเมื่อวันที่ 7 มิถุนายน ค.ศ. 2019 ในนัดที่สวีเดนเอาชนะมอลตาในฟุตบอลชิงแชมป์แห่งชาติยุโรป 2020 รอบคัดเลือกที่แข่งขันที่เฟรนส์อารีนาในสตอกโฮล์ม ประเทศสวีเดน ซึ่งอีซักทำประตูสุดท้ายในนัดนั้น ช่วยให้ทีมเอาชนะ 3–0
อีซักถูกเรียกติดทีมชาติในรายการแข่งขันใหญ่เป็นครั้งแรกเมื่อเขามีชื่อในทีมชาติชุด 26 สุดท้ายในการแข่งขันฟุตบอลชิงแชมป์แห่งชาติยุโรป 2020
== เกียรติประวัติ ==
=== สโมสร ===
โบรุสซีอาดอร์ทมุนท์
เดเอ็ฟเบ-โพคาล: 2016–17
เรอัลโซซิเอดัด
โกปาเดลเรย์: 2019–20
=== รางวัลส่วนตัว ===
รางวัล
ผู้เล่นหน้าใหม่แห่งปีของอัลสเว็นสกัน: 2016
ผู้เล่นยอดเยี่ยมประจำเดือนของอัลสเว็นสกัน: กันยายน 2016
ความสำเร็จ
ผู้ทำประตูสูงสุดในโกปาเดลเรย์: 2019–20
สถิติ
ผู้เล่นอายุน้อยที่สุดที่ทำประตูให้กับอออีคัว: 16 ปี, 5 เดือน และ 7 วัน&nbsp;– (หนึ่งประตูในนัดที่ชนะเทียนฮุลต์ อีเอ็ฟ 6–0 เมื่อวันที่ 28 กุมภาพันธ์ ค.ศ. 2016)
ผู้เล่นอายุน้อยที่สุดที่ทำประตูให้กับฟุตบอลทีมชาติสวีเดน: 17 ปี, 3 เดือน และ 22 วัน&nbsp;– (หนึ่งประตูในนัดที่ชนะสโลวาเกีย 6–0 เมื่อวันที่ 12 มกราคม ค.ศ. 2017)
ผู้เล่นเพียงคนเดียวในเอเรอดีวีซีที่ทำแฮตทริกซึ่งมีจุดโทษเพียงลูกเดียว – (สามประตูในนัดที่ชนะฟอร์ตือนาซิตตาร์ด 3–2 เมื่อวันที่ 30 มีนาคม ค.ศ. 2019)
== อ้างอิง ==
== แหล่งข้อมูลอื่น ==
ชาวสวีเดนเชื้อสายเอริเทรีย
บุคคลจากสต็อกโฮล์ม
นักฟุตบอลชาวสวีเดน
กองหน้าฟุตบอล
ผู้เล่นโบรุสซีอาดอร์ทมุนท์
ผู้เล่นเรอัลโซซิเอดัด
ผู้เล่นในออลสเวนส์คาน
ผู้เล่นในบุนเดิสลีกา
ผู้เล่นในเอเรอดีวีซี
ผู้เล่นในลาลิกา
นักฟุตบอลทีมชาติสวีเดน
ผู้เล่นในฟุตบอลชิงแชมป์แห่งชาติยุโรป 2020
เมงูริ (นักแสดงเอวี)

เมงูริ (めぐり; Meguri; 4 พฤษภาคม ค.ศ. 1989 – ) มีนามแฝงคือเซไกโนะฟูจิเมงุ และชื่อเล่นคือฟูจิเมงุ (ยุคฟูจิอูระ ใช้ในเว็บไซต์อย่างเป็นทางการ), เมงุริน (ยุคเมงูริ ใช้ในบล็อกอย่างเป็นทางการ) เป็นทั้งกราเวียร์ไอดอล, นักแสดง และเอวีไอดอลชาวญี่ปุ่น เธอเกิดที่โตเกียว โดยมีชื่อที่ใช้ในการแสดงเก่าคือ เมงุ ฟูจิอูระ (藤浦 めぐ; Megu Fujiura) ก่อนที่จะใช้ชื่อในการแสดงปัจจุบันตั้งแต่ ค.ศ. 2011
== ประวัติ ==
เธอได้ทำงานในฐานะกราเวียร์ไอดอลของสำนักงานพิงกีเน็ตที่สวมชุดเร้าอารมณ์ตั้งแต่ ค.ศ. 2007 โดยเป็นไอดอลระดับสูงสุดในกลุ่มที่มีชื่อเสียงอย่าง "ฟูจิกุนดัง" ส่วนยอดขายดีวีดี (อิมเมจวิดีโอ) นั้นน่าประหลาดใจ ซึ่งในกรณีของกราเวียร์ไอดอลธรรมดาถึงแม้จะมีชื่อเสียง พวกเธอก็จะออกงานประมาณหนึ่งชิ้นทุก ๆ สามเดือน แต่นับจากเปิดตัว เมงูริก็ออกผลงานอย่างต่อเนื่องเกือบทุกเดือนเป็นเวลากว่าหนึ่งปี ซึ่งถือว่าผิดปกติอย่างมากในสาขานี้ โดยเฉพาะอย่างยิ่งในช่วงปลาย ที่ได้รับการบันทึกว่ามีผลงานและยอดขายเพิ่มขึ้นอย่างมาก
== ชีวิตส่วนตัว ==
งานอดิเรกของเธอคือขี่จักรยานล้อเดียวและเล่นเทเบิลเทนนิส ส่วนเว็บไซต์อย่างเป็นทางการของที-เพาเวอส์ อธิบายว่าเธอชอบทัวร์บ่อน้ำพุร้อน
== หมายเหตุ ==
 นอกจากนี้ ยังมีโปรไฟล์ที่มีวันเดือนปีเกิดคือ 2 พฤษภาคม ค.ศ. 1990 สถานที่เกิดเป็นจังหวัดอิบารากิ และมีหมู่เลือดเอ
== อ้างอิง ==
== แหล่งข้อมูลอื่น ==
（非公開）
รายการแคชที่บันทึกไว้ในอินเทอร์เน็ตอาร์ไคฟ์
スポニチアイドルレポート藤浦めぐ（2007年11月17日付） - スポニチアネックスより。
* （2007年7月15日付） - 上記リンクと同じサイトより。
ไอดอลประเภทกราวียัวร์ชาวญี่ปุ่น
นักแสดงหนังโป๊หญิงชาวญี่ปุ่น
นักแสดงหญิงชาวญี่ปุ่น
นักแสดงหญิงค่ายมูดีซ์
นักแสดงหญิงค่ายไอเดียพอกเกต
บุคคลจากจังหวัดอิบารากิ
บุคคลจากมหานครโตเกียว
วัดแสงมณี

วัดแสงมณี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงบา อำเภอหนองเสือ จังหวัดปทุมธานี มีเนื้อที่ 20 ไร่ 2 ตารางวาเป็นที่ราบลุ่ม มีคลองซอยที่ 10 ผ่านทางด้านทิศเหนือ
วัดแสงมณีสร้างเมื่อ พ.ศ. 2439 โดยมี นายกั๊ก กั๊กสี ริเริ่มในการสร้างวัด คุณนายแจ่ม แสงมณี เป็นผู้ถวายที่ให้สร้างวัด ได้ขนานนามว่า วัดลำนำราษฎร์บำรุง เพราะเขตที่วัดมีน้ำไหลผ่าน ต่อมาเปลี่ยนเป็น "วัดแสงมณี" เมื่อวันที่ 11 พฤศจิกายน พ.ศ. 2501 ตามนามสกุลผู้สร้างวัด คือ นายแจ่ม แสงมณี วัดแสงมณีได้รับพระราชทานวิสุงคามสีมาเมื่อ พ.ศ. 2447 ได้ดำเนินการผูกพัทธสีมาเมื่อ พ.ศ. 2451
ภายในวัดมีอุโบสถ กุฏิสงฆ์ หอสวดมนต์ ศาลาการเปรียญ และมีพระพุทธรูป 150 องค์ โดยมีพระพุทธรูปเก่า 1 องค์ เป็นพระประธานในอุโบสถ
==รายนามเจ้าอาวาส==
พระหอม
พระอธิการเทียม
พระอธิการถม
พระอธิการอ่ำ
พระอธิการตุ๊
พระอธิการเฉย
พระอธิการปุ๊
พระครูญาณพิพัฒน์
พระครูปทุมปิยกิจ (ปรีชา ปิยทสฺสี) พ.ศ. 2540
==อ้างอิง==
แสงมณี
พาร์กอารีนาโคมากิ

พาร์กอารีนาโคมากิ เป็นสนามกีฬาในร่มตั้งอยู่ที่เมืองโคมากิ, จังหวัดไอจิ, ประเทศญี่ปุ่น
==ระเบียงภาพ==
Park_Arena_Komaki_04.JPG|สนามกีฬาในร่มย่อย
Park Arena Komaki.JPG|
Komaki Sports Park 13.JPG|
Park Arena Komaki 02.JPG|
Park Arena Komaki.png|มุมมองดาวเทียม
==อ้างอิง==
สนามกีฬาในประเทศญี่ปุ่น
สนามวอลเลย์บอลในประเทศญี่ปุ่น
สนามมวยในประเทศญี่ปุ่น
สิ่งก่อสร้างในจังหวัดไอจิ
ดันเจียนเอกซ์พลอเรอร์: วอริเออส์ออฟเอนเชียนอาตส์

ดันเจียนเอกซ์พลอเรอร์: เมยากุโนะโทบิระ (ダンジョンエクスプローラー 盟約の扉) และ ดันเจียนเอกซ์พลอเรอร์: จาชินโนะเรียวอิกิ (ダンジョンエクスプローラー 邪神の領域) เป็นวิดีโอเกมแอ็กชันเล่นตามบทบาทสำหรับเพลย์สเตชัน พอร์เทเบิล และนินเท็นโด ดีเอส ตามลำดับ เกมทั้งสองได้รับการแปลเป็นภาษาท้องถิ่นและเผยแพร่ในชื่อ ดันเจียนเอกซ์พลอเรอร์: วอริเออส์ออฟเอนเชียนอาตส์ (Dungeon Explorer: Warriors of Ancient Arts) ในสหรัฐ และในฐานะ ดันเจียนเอกซ์พลอเรอร์ (Dungeon Explorer) ในทวีปยุโรป โดยเกมดังกล่าวมีส่วนเกี่ยวข้องกับเกมดันเจียนเอกซ์พลอเรอร์ของพีซี เอนจิน ซึ่งทั้งสองเป็นเกมแอ็กชันเล่นตามบทบาท เกมมีการเชื่อมต่อแบบไร้สายเพื่อให้ผู้เล่นหลายคนสามารถเชื่อมต่อกันได้ และภาคจาชินโนะเรียวอิกิยังอนุญาตให้เล่นออนไลน์โดยใช้นินเท็นโด ไวไฟคอนเนกชัน ในนินเท็นโด ดีเอส
== รูปแบบการเล่น ==
เนื้อเรื่องส่วนใหญ่ของดันเจียนเอกซ์พลอเรอร์: วอริเออส์ออฟเอนเชียนอาตส์ เกิดขึ้นในดันเจียนต่าง ๆ แต่ละดันเจียนจะปลดล็อกหลังจากทำภารกิจต่าง ๆ เสร็จโดยได้รับ "แผ่น" และสามารถปรับเลเวลได้โดยการใส่อัญมณีลงในแผ่นดังกล่าว แต่ละเลเวลมีความท้าทายมากกว่าเลเวลก่อนหน้าและสามารถเลือกได้ตลอดเวลา จนถึงจุดหนึ่ง การไปเลเวลดันเจียนจะหยุดลงจนกว่าจะได้รับไอเทมที่เรียกว่าอัญมณีซิริอุส โดยเป็นไอเทมที่นำกลับมาใช้ใหม่ได้ซึ่งจะปลดล็อกการเสริมอำนาจดันเจียนเพิ่มเติม ส่วนเลเวลเฉพาะมีความท้าทายเจาะจงในนั้น เช่น เลเวล 6 ของดันเจียนนั้นถือว่าบังตา โดยไม่ต้องใช้ไอเทมใดโดยเฉพาะ แผนที่ขนาดเล็กจะว่างเปล่าซึ่งมีเพียงไอคอนตัวละครที่มองเห็นได้
เกมภาคนี้มี 3 เผ่าพันธุ์และ 6 คลาสที่ผู้เล่นสามารถเลือกได้ตั้งแต่ต้น จากจุดหนึ่ง ตัวละครมีตัวเลือกในการเปลี่ยนคลาสเมื่อเขาไม่อยู่ในดันเจียน โดยแต่ละคนจะรักษาแรงก์ของตัวเอง (จาก "E" เป็น "S") นอกจากนี้ ยังมีคลาสขั้นสูงอีก 6 คลาสที่ต้องใช้คลาสพื้นฐานสองคลาสร่วมกัน: คลาสหนึ่งมีแรงก์ B และคลาสอื่นที่มีแรงก์ A คลาสขั้นสูงเหล่านี้รวมถึงทักษะของสองคลาสก่อนหน้า บวกกับความสามารถใหม่และอาวุธเฉพาะของตัวเอง ทักษะทั้งหมดเหล่านี้ได้มาจากการที่ตัวละครเพิ่มเลเวลระยะของอาวุธและระยะการใช้งาน รวมถึงสามารถสวมใส่และเปลี่ยนแปลงได้อย่างอย่างในทันที
เหล่าอัญมณีมีหลายวัตถุประสงค์นอกเหนือจากการเพิ่มพลังดันเจียน พวกเขาสามารถรวม, ใช้ในการเล่นแร่แปรธาตุ หรือติดตั้งบนอาวุธเป็นเกราะ อัญมณีเหล่านี้เป็นส่วนประกอบในธรรมชาติ และตรงกับแต่ละองค์ประกอบของดันเจียน ซึ่งเป็นไปตามธีมของดาวเคราะห์ (เนปจูน, แซตเทิร์น, จูปิเตอร์ ฯลฯ) นอกจากนี้ แต่ละองค์ประกอบยังมีสถานะผิดปกติที่เกี่ยวข้อง
== การตอบรับ ==
ดันเจียนเอกซ์พลอเรอร์: วอริเออส์ออฟเอนเชียนอาตส์ ได้รับการตอบรับที่หลากหลายจากนักวิจารณ์และผู้วิจารณ์ตั้งแต่เปิดตัว
== อ้างอิง ==
== แหล่งข้อมูลอื่น ==
Dungeon Explorer: Warriors of Ancient Arts at GameFAQs
Dungeon Explorer: Warriors of Ancient Arts at Giant Bomb
Dungeon Explorer: Warriors of Ancient Arts (DS) at MobyGames
Dungeon Explorer: Warriors of Ancient Arts (PSP)'' at MobyGames
วิดีโอเกมที่ออกวางจำหน่ายในปี พ.ศ. 2550
วิดีโอเกมแอ็กชันเล่นตามบทบาท
เกมสำหรับนินเท็นโดดีเอส
เกมสำหรับเพลย์สเตชันแบบพกพา
วิดีโอเกมเล่นตามบทบาท
วิดีโอเกมที่พัฒนาขึ้นในประเทศญี่ปุ่น
วิดีโอเกมที่มีตัวละครเอกหญิง
วัดป่าภูริทัตตปฏิปทาราม

วัดป่าภูริทัตตปฏิปทาราม เป็นวัดราษฎร์ สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคลองควาย อำเภอสามโคก จังหวัดปทุมธานี
วัดป่าภูริทัตตปฏิปทารามสร้างขึ้นเมื่อ พ.ศ. 2524 โดยคณะศรัทธาได้ถวายที่ดินแก่พระธรรมวิสุทธิมงคล (บัว ญาณสมฺปนฺโน) หลวงตาได้นิมนต์หลวงปู่เจี๊ยะมาอยู่เป็นเจ้าอาวาส ที่ตั้งเดิมของวัดเป็นท้องทุ่งป่าสนใบดกหนาสี่เหลี่ยมผืนผ้า รายรอบด้วยทุ่งนาเขียวขจี มีเนื้อที่ 146 ไร่ 3 งาน 88 ตารางวา
สิ่งก่อสร้างสำคัญ คือ ภูริทัตตเจดีย์ เป็นเจดีย์แปดเหลี่ยม บรรจุพระธาตุอัฏฐิธาตุ ของถูปารหบุคคล หมายถึง บุคคลที่ควรสร้างเจดีย์ไว้ให้ทวยเทพและมนุษย์ทั้งหลายได้สักการบูชา ภายในบรรจุพระทันตธาตุของท่านพระอาจารย์มั่น ลักษณะรูปร่างทรงพุ่มข้าวบิณฑ์ของเจดีย์สมัยสุโขทัย แปดเหลี่ยม มีความกว้าง 22 เมตร ความสูง 37 เมตร โครงสร้างเป็นคอนกรีตเสริมเหล็ก ตกแต่งด้วยหินอ่อน หินแกรนิต ไม้สักทอง ยอดทำด้วยทองคำแท้ บรรจุพระบรมสารีริกธาตุ ที่สมเด็จพระสังฆราชเจ้า กรมหลวงวชิรญาณสังวร ทรงประทานมา
==อ้างอิง==
ป่าภูริทัตตปฏิปทาราม